Juraj Selepčéni

ThDr. Juraj Selepčéni(-Pohronec) (ďalšie mená pozri nižšie; * 24. apríl 1595, Slepčany† 11. január 1685, Letovice) bol slovenský arcibiskup, politik s titulom Záchranca Viedne, uhorský prímas   a vicekráľ, filozof, právnik, diplomat, grafik a medirytec.

Meno 
Jeho meno sa v literatúre uvádza v rôznych podobách:

Slovenské mená 
 tvary začínajúce sa na Pohr…: Juraj Pohronec Slepčiansky, Juraj Pohronec-Slepčiansky, Juraj Pohronec-Selepčéni, Juraj Pohronec Selepčéni, Juraj Pohronec zo Slepčian, Juraj Pohroncius zo Slepčian, Juraj Pohroncius Slepčiansky, Juraj Pohroncius Selepčéni, Juraj Selepčény-Pohronec (-zriedkavý tvar), Juraj Pohronec, Juraj Pohroncius, Juraj Pohronczi
 tvary začínajúce sa na Slepčian…: Juraj Slepčiansky-Pohronec, Juraj Slepčiansky Pohronec, Juraj Slepčiansky, Juraj zo Slepčian
 tvary začínajúce sa na Selepč…: Juraj Selepčéni-Pohroncius, Juraj Selepčéni-Pohronec, Juraj Selepčéni Pohronec, Juraj Selepčéni, Juraj Selepčény (-zriedkavý tvar)  
 staršie tvary: Starším slovenským pravopisom sa písalo namiesto Selepčéni často Szelepchényi/Szelepcsény(i)/Szelepcheny/Szelepchény, takže existovali napríklad tvary: Juraj Pohronec-Szelepchény, Juraj Szelepcheny-Pohronec, Juraj Szelepchényi-Pohronec, Juraj Szelepchényi, Juraj Szelepcsény, Juraj Szelepcsényi(atď. - analogicky k tvarom uvedeným v predchádzajúcich odrážkach)

Cudzojazyčné mená 
maďarské: Szelepcsényi György
latinské: Georgius (Pohroncious) Szelepcseny(i), Georgius Pohroniz Szelepcheny

Životopis 
Bol dieťaťom obyčajných poddaných, ktorých zavraždili Turci. Osvojili si ho príbuzní. Zásluhou kardinála Petra Pázmaňa študoval v rokoch 16271634 v Ríme, býval v kolégiu Hungarico-Germanicu. Z dedinského pastiera sa postupne vypracoval na nitrianskeho biskupa (16481660), kaločského arcibiskupa (od 1657) a neskôr na ostrihomského arcibiskupa a uhorského prímasa (1666). Angažoval sa v ochrane krajiny pred Turkami a oslobodení okupovaných kresťanských území. Ako vyslanec cisára Ferdinanda sa viackrát zúčastnil rokovaní s Turkami v Carihrade. Jeho zásluhou sa poľský kráľ Ján III. Sobieski zúčastnil bitky pri Viedni. Podporoval cirkevné školstvo a rehole, boj proti Osmanskej ríši, hlavný iniciátor súdu s protestantskými kazateľmi, publikačnú činnosť Trnavskej univerzity, výstavbu novej protitureckej pevnosti s názvom Leopoldov, podľa mena cisára Leopolda I, nových kostolov a pútnických miest, zakladateľ prvej textilnej manufaktúry v Uhorsku. 

Popri cirkevnej činnosti sa venoval aj výtvarnej tvorbe. Kreslil a rezal do dreva titulné obrazy na knihy. Vynikal ako znamenitý portrétista. Je zachovaný aj jeho autoportrét, na ktorom, okrem iného je vyryté: GEORGIUS  SZELEPCHENY  ARCHPP. STRIGON. PRIMAS  HUNG. (ARCIEPPISCOPUS  STRIGONIENSIS  PRIMAS  HUNGARIAE  - arcibiskup ostrihomský, prímas Uhorska.)

Zomrel v Letoviciach na Morave, pochovaný bol v mariánskej bazilike Mariazelli v Rakúsku.

Referencie

Literatúra 
 Viliam Judák: Nitrianske biskupstvo v dejinách, Ústav pre vzťahy štátu a cirkví, Bratislava, 1999, ISBN 80-968246-5-1.
 SELEPČÉNI, Juraj. In:

Externé odkazy 
 Juraj Selepčéni - obecmachulince.sk - autor: PaedDr. Ondrej Valach
 Osobnosti spomínané v súvislosti s našou farnosťou - fara.sk/tesarske_mlynany/osobnost.html
 Osobnosti Požitavia - Juraj Pohronec Slepčianský - zitava.sk, autor: Gabriel Šutka

Osobnosti zo Slepčian
Slovenskí filozofi
Slovenskí právnici
Slovenskí výtvarníci
Biskupi Nitrianskej diecézy do roku 1918
Arcibiskupi Ostrihomskej arcidiecézy do roku 1918
Uhorskí palatíni